kiskőrös város polgármestere
ELŐTERJESZTÉS
(a Képviselő-testület 2024. november 27–i ülésére)

TÁRGY: 
A 2024. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2024. évi költségvetéséről szóló 3/2024. (II.22.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került az augusztus-október hónapokban kifizetett szociális ágazati összevont pótlék (12.735.727 Ft).
A Képviselő testület 84/2024. testületi határozata, valamint az önkormányzat szervezeti és működési szabályzatáról szóló többször módosított 24/2013. (XII.19.) önk. rendelete alapján tiszteletdíjakhoz, alpolgármesteri illetményhez 6,2 millió Ft többlet biztosítása megtörtént. 

A Polgármester céltartalékokkal kapcsolatos döntései rendeletben történő átvezetése:
· normatíva elszámolás változása miatt a Kiskőrösi Óvodáknak 5.114.479 Ft, az Egészségügyi, Gyermekjóléti és Szociális Intézménynek 352.723 Ft,
· a pedagógusok új életpályájáról szóló 2023. évi LII. törvény végrehajtásáról szóló 401/2023. (VII.30.) Korm. rendelet 105. és 106. §-ai alapján a Kiskőrösi Óvodáknak 4.612.705 Ft,
· a képviselő laptopok beszerzéséhez 2.994.660 Ft,

· a János Vitéz Látogatóközpontba projektor beszerzése 2.907.030 Ft,
· a Magyarországi Evangélikus Egyház Kiskőrösi Evangélikus Temetőjében az urnafal felújítására 2.000.000 Ft,

· a Szabadidőparkban kerítés építéshez 1.239.996 Ft, 
· a Petőfi Sándor Művelődési Központ átalakítására 1.168.273 Ft,

· Egészségügyi, Gyermekjóléti és Szociális Intézmény TOP-PLUSZ-3.1.3-23 Együtt könnyebb projekt kiadásainak megelőlegezésére 1.052.970 Ft,

· a Kiskunsági Westernlovas Egyesület szüreti felvonulás megrendezésére 400.000 Ft,
· a Kiskőrös Város Fúvószenekarát és Mazsorett Csoportját Támogatók Egyesület mazsorett fesztivál megszervezéséhez 400.000 Ft,

· a Wattay Diáksport Egyesület XXXI. Eckerle Szaki kupa futsal teremlabdarúgó torna megszervezéséhez 120.000 Ft.
A fentiek alapján javasolom, hogy a Képviselő-testület Kiskőrös Város 2024. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2024. november 19.


Domonyi László sk.

                                                                                                                
polgármester
Kiskőrös Város Önkormányzata
 Képviselő-testületének
 …/2024. (…) önkormányzati rendelete
Kiskőrös Város 2024. évi költségvetéséről szóló 3/2024. (II. 22.) önkormányzati rendelet módosításáról
(tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §
(1) A Kiskőrös Város 2024. évi költségvetéséről szóló 3/2024. (II. 22.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:

(A Képviselő-testület Kiskőrös Város 2024. évi költségvetésének)

„a)
költségvetési kiadások főösszegét: 5.072.838.989 forintban”

(állapítja meg.)

(2) A Kr. 3. § (1) bekezdés c) pontja helyébe a következő rendelkezés lép:

(A Képviselő-testület Kiskőrös Város 2024. évi költségvetésének)

„c)
költségvetési bevételi főösszegét: 3.547.721.349 forintban”

(állapítja meg.)

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 185.581.926 forint jelen rendelet 7. mellékletében meghatározott célonkénti bontásban.”

3. §
A Kr. 16. §-a helyébe a következő rendelkezés lép:

„16. §
Az Önkormányzat által irányított önállóan működő költségvetési szerveknél jutalom, prémium, céljuttatás címén teljesítményösztönzés, személyi ösztönzés céljából előirányzat tervezhető”

4. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

5. §
Ez a rendelet a kihirdetését követő napon lép hatályba.

